Enoran oa souezhet bras,    Tronoz-beure, pa zihunas,    O chouzout petra oa digouet,    Na pelech oa aet he fried.      Evel ma red dour er gwazioù,    E ro he daoulagad daeloù    Dre ma oa, siwazh ! dei  losket    Gant he mignon hag he fried.      Gouelañ devoa graet pad an deiz,    Heb kavout frealz dhe ene.    Gouelañ goude koan devoa graet,    Hep gallout beañ diboaniet.      Ken a goueas kousket skuizh-tre,    Hag a zeuas dei un huñvre :    Gwelet he gwaz en he chichen    Ker kaer evel an heol melen.      Hag e lare: - Deut-hu gane,    Mar fell deoch miret ho ene ;    Deut, heb dale bet, war ar maez,    Da ober ho silvidigezh - .      Ha hi, dre hun, da lavaret:    - Mont a rin ganeoch, va fried    Lech a garfot, da leanez,    Da ober  va zilvidigezh - .      Ar re gozh o deus lavaret    Penaos e oa hi bet douget,    Hag hi kousket, dreist ar mor bras,    Gant an aelez, da zor he gwaz.      Toull dor he gwaz pa zihunas,    Tri zaol war an nor a reas    - Me zo ho tous hag ho pried    A zo gant Doue digaset - .      Hag eñ dhe anaout dioch he mouezh,    Ha da sevel kerkent, ha  maez,    Hag e zorn n he dorn e lakae,    Gant komzoù kaer demeus Doue.      Goude savas ul lojig dei,    Tal e hini, a gostez kleiz,    Tal ar feunteun, gant balan glas,    En ur wasked, dreñv ar roch chlas.      Pellik meur e chomjont eno,    Ken a yeas brud dre ar vro    Eus ar burzhudoù devoant graet,    Ha oant bemdez darempredet.      Un noz an dud oa war ar mor    A welas an neñvoù digor,    Hag e klevjont meuleudioù,    Ken a oant bamet o selaou.      Hag antronoz ur baourez gaezh,    Hag hi kollet ganti he laezh,    He bugel o vont  da zemplañ    A zeuas da gaout Enoran.      Kaer he doa gervel toull an nor    Na deue gour evit digor    Ken a welas dre un toullig    An itron stouet marv-mik.      Hi ker kaer hag an heol melen ;    Hag al loj leun a sklerijenn    Hag ur paotrig gwisket e gwenn,    War e zaoulin en he chichen.      Ha hi da ziblas, en ur red,    Da gavout Efflamm benniget ;    Digor-kaer oa dor ar mini    Hag eñ marv vel e hini.      An traoù-mañ ma nankounachor,    Nemaint bet biskoazh e neb levr,    Lakeat int bet e gwerzoù,    Da veañ kanet en  ilizoù.